Jos olet ostanut F‑Secure FREEDOME VPN:n, sinun täytyy luoda My F‑Secure ‑tili, ennen kuin voit aloittaa laitteidesi suojaamisen. Rekisteröityminen käy nopeasti, ja sen jälkeen löydät kaikki suojaustasi koskevat tiedot helposti yhdestä palvelusta. Useimmilla meistä on käytössämme monia erilaisia laitteita, ja niiden kaikkien suojauksesta huolehtiminen voi olla haastavaa. My F‑Secure antaa sinulle kattavan kuvan koko tilauksestasi ja kaikista laitteistasi, kun taas pelkällä FREEDOME VPN ‑sovelluksella voit hallita vain yksittäisten laitteiden suojausta. My F‑Secure ‑tilillä tarkistat helposti, kuinka monta lisenssiä sinulla on vapaana. Voit myös lisätä tai poistaa laitteita ja jakaa lisenssejäsi perheenjäseniesi käyttöön. Lisäksi voit tarkistaa tilauksesi päättymispäiväärän ja jatkaa tilaustasi, tarkastella hintoja ja laajentaa suojaustasi muilla F‑Securen tuotteilla.